Diari Oficial de la Generalitat Valenciana


Sumari del DOGV 1972, del 25-02-1993 (1993/827255)

ORDRE de 29 de gener de 1993, de la Conselleria de Treball i Afers Socials, sobre ajudes equivalents a la jubilació anticipada de treballadors residents en la Comunitat Valenciana.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/01/29/(5)/dof/vci/html**

### Dades del document

Número de DOGV
:   1972

Data del DOGV
:   25-02-1993

Secció del DOGV
:   DISPOSICIONS GENERALS

Número del document
:   1993/827255


Data del document
:   29-01-1993

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 29 de gener de 1993, de la Conselleria de Treball i Afers Socials, sobre ajudes equivalents a la jubilació anticipada de treballadors residents en la Comunidad Valenciana.  
En el marc de desenvolupament dels objectius instrumentals prioritàriament ordenats pel Decret 12/92, de 16 de gener, del Govern Valencià (DOGV núm. 1.715 de data 03.02.92) del programa d'actuació de la Generalitat Valenciana en matèria de foment d'ocupació, ha estat inclòs el programa d'ajudes a la jubilació anticipada de treballadors pertanyents a empreses en crisi, que ha estat gestionat per aquesta conselleria, com a conseqüència de les transferències efectuades pel Ministeri de Treball i Seguretat Social segons el RD 268/85, de 23 de gener, i els objectius del qual són els d'evitar les conseqüències traumàtiques i la pèrdua de rendes salarials d'aquells treballadors que hauran arribat als 60 anys d'edat i que siguen cessats abans d'assolir l?edat ordinària de jubilació a causa de les indicades crisis empresarials.  
Per això, d'acord amb la disposició final segona del Decret 12/1992, de 16 de gener, del Govern Valencià i fent ús de les facultats que em confereix la Llei 5183, de 30 de desembre, de Govern Valencià (DOGV 30.12.83) i del Decret 18617, de 3 de febrer, del Govern Valencià (DOGV núm. 1.723, de 13.02.92) amb el qual s'aprova el Reglament Orgànic i Funcional de la Conselleria de Treball i Afers Socials,  
ORDENE:  
Article primer Objectius  
S'estableix un programa d'ajudes a empreses en crisi no subjectes a plans de reconversió que facilite ajudes equivalents a la jubilació anticipada dels seus treballadors.  
La dotació pressupostada per a l'exercici de 1993 serà l'assignada pel Ministeri de Treball i Seguretat Social en l'ordre de distribució de fons assignats a les comunitats autònomes per a l'esmentat programa que a aquest efecte es publicarà.  
Article segon. Requisits  
Les empreses en crisi no subjectes a plans de reconversió podran sol·licitar les ajudes regulades en aquesta ordre quan els treballadors afectats complesquen els requisits següents:  
1. Que tinguen seixanta anys o més i que cessen en l?empresa abans d'arribar a l?edat ordinària de jubilació en el règim de la Seguretat Social d'enquadrament.  
2. Que, en arribar a l?esmentada edat puguen tenir complert el període de cotització establert per causar dret a la pensió de jubilació.  
3. Que estiguen d'alta o en situació assimilada a l'alta de la Seguretat Social, quan se sol·licite l'ajuda.  
Article tercer. Ajudes i quanties  
La quantia de les ajudes per jubilació anticipada serà equivalent al 75% de la remuneració mitjana percebuda pel treballador durant els sis mesos precedents al seu cessament en l'empresa. Durant el període de percepció de l'ajuda, el treballador beneficiari serà considerat en situació assimilada a l'alta en el corresponent règim de la Seguretat Social i continuarà cotitzant-se per ell pel tipus corresponent a contingències comunes. A aquest efecte, es prendrà com a base de cotització la mitjana de les bases de cotització pe contingències comunes dels sis mesos precedents al cessament en l'empresa.  
El finançament de les ajudes per jubilació anticipada i de les cotitzacions a la Seguretat Social que hagen de realitzar-se durant la seua percepció correspondrà en un 60% a les empreses sol·licitants i el 40% restant a la Conselleria de Treball i Afers Socials.  
La participació de l?empresa podrà superar l?esmentat percentatge si existeix conformitat prèvia.  
Article quart. Sol·licitud, documentació i termini  
Les sol·licituds acollint-se als beneficis enunciats anteriorment seran presentats per les empreses davant les direccions territorials de treball en els models que establesca a aquest efecte la Conselleria de Treball i Afers Socials i que es facilitaran en les esmentades direccions territorials, i s'haurà d'adjuntar a aquestes la següent documentació:  
a) La que siga requerida, en cada cas, segons el que disposa el Reial Decret 696/1980, 14 d'abril, per a l'aplicació de l?Estatut dels Treballadors als expedients de modificacions substancials de les condicions de treball i de suspensió i extinció de les relacions de treball, per acreditar l'existència de la causa econòmica o tecnològica a què es refereix l?esmentat reial decret.  
b) Relació dels treballadors per als quals se sol·liciten les ajudes, en la qual s'indiquen les seues circumstàncies personals i laborals.  
c) Document on s'acredite la conformitat individualitzada dels treballadors d'acollir-se a aquestes ajudes.  
d) Document on conste el compromís d'anticipar als treballadors les ajudes que els haguessen estat reconegudes, si transcorreguts tres mesos des de la seua concessió no s'haguessen fet efectives per causes imputables a les empreses i aquesta es podrà rescabalar de les quantitats anticipades en el moment d'efectuar la seua aportació, amb la prèvia acreditació d'aquestes.  
El termini per acollir-se a les ajudes establertes finalitzarà el dia 31 d'octubre de 1993.  
Article cinquè. Tramitació  
Les direccions territorials de treball analitzaran els expedients de sol·licitud de beneficis i verificaran si els impresos estan degudament formalitzats i si s'adjunten els documents que s'especifiquen, i els trametran en el termini de deu dies a la Direcció General d'Ocupació i Cooperació, amb el seu informe, sobre els aspectes que considere necessaris per a la seua resolució.  
En el supòsit que l?expedient estiga incomplet, les direccions territorials de treball requeriran el sol·licitant perquè, d'acord amb l'art. 71 de la Llei 30/1992 de Règim Jurídic de les Administracions Públiques i del Procediment Administratiu Comú, el complete en el termini màxim de deu dies.  
Article sisè. Resolució  
El Conseller de Treball i Afers Socials apreciarà l'existència de la referida causa econòmica o tecnològica, a l?efecte de la concessió de les ajudes, i dictarà resolució concedint o denegant els beneficis sol·licitats en el termini de trenta dies, a proposta del Director General d'Ocupació i Cooperació. Abans de resoldre, podrà sol·licitar els informes que considere adients.  
Les resolucions a què es refereix el paràgraf anterior exhauriran la via administrativa i es podran impugnar directament davant la jurisdicció contenciosa administrativa, en el termini de dos mesos des de la seus notificació; sense perjudici del que disposa la disposició transitòria.  
El termini màxim de resolució s'estableix en sis mesos des de la data de presentació de la sol·licitud. Si transcorregut el termini establert en el paràgraf primer, per circumstàncies estranyes a la Conselleria de Treball i Afers Socials, no fora possible adoptar-les.  
La sol·licitud s'entendrà desestimada si no es produeix resolució expressa dins del termini abans esmentat.  
La resolució dictada es notificarà al sol·licitant, i a la Tresoreria General de la Seguretat Social, a l?efecte del seu pagament, i se'n trametrà còpia a la direcció territorial de treball corresponent, perquè en prenga coneixement.  
Article setè. Pagament  
El pagament de les ajudes per jubilació anticipada als treballadors beneficiaris serà dut a cap per la Tresoreria General de la Seguretat Social en la mateixa forma i en els mateixos terminis que les pensions del propi sistema de la Seguretat Social.  
Les empreses ingressaran en la Tresoreria General de la Seguretat Social l?import de les ajudes i de les quotes al seu càrrec, dins del termini de trenta dies naturals, següents a la data en què se'ls notifique la seua quantia. L'esmentat ingrés es podrà efectuar íntegrament o de forma fraccionada.  
La Conselleria de Treball i Afers Socials posarà a disposició de la Tresoreria General de la Seguretat Social els fons públics necessaris per a l'abonament de les ajudes, i podrà fer-ho fraccionadament, per anualitats, en un termini màxim de quatre anys.  
Article vuitè. Condicions de les ajudes  
Quant a les condicions per a la concessió i percepció de les ajudes, les garanties de les empreses i en tot el que no preveu aquesta ordre, se seguirà el que disposa l'Ordre de 9 d'abril de 1986, del Ministeri de Treball i Seguretat Social, amb la qual es regula la concessió a les empreses en crisi, no subjectes a plans de reconversió, d'ajudes per a la jubilació anticipada dels sus treballadors.  
Article novè. Ajudes específiques  
La Conselleria de Treball i Afers Socials podrà concedir ajudes a aquells treballadors, majors de 52 anys i menors de 60 pertanyents a empreses en crisi que haguessen cessat en virtut d'expedient de regulació d'ocupació, i que haguessen esgotat les prestacions contributives per atur, que hagueren subscrit amb la Seguretat Social el corresponent conveni especial de cotització regulat per l'Ordre de 18 de juliol de 1991, del Ministeri de Treball i Seguretat Social.  
Les ajudes regulades en aquest article seran subvencions parcials o totals del cost anual dels referits convenis de cotització amb càrrec a fons propis de la Generalitat Valenciana.  
El pagament de les esmentades ajudes es podrà fer efectiu anualment amb la justificació acreditativa exigida en la resolució de concessió o bé a la presentació dels rebuts de pagament que estableix la Tresoreria de la Seguretat Social.  
DISPOSICIO TRANSITORIA  
Els procediments iniciats abans de l'entrada en vigor de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es regiran per la Llei de Procediment Administratiu de 17 de juliol de 1958, en totes les fases del procediment, fins i tot en via de recurs administratiu.  
DISPOSICIO FINAL  
Aquesta ordre tindrà vigència durant l'any 1993 i entrarà en vigor l?endemà de la seua publicació al Diari Oficial de la Generalitat Valenciana.  
València, 29 de gener de 1993  
El Conseller de Treball i Afers Socials,  
MARTIN SEVILLA JIMENEZ


Còpia Permalink ELI